Subject: Ren Jian Ci Hua (Shan Gao 09)

From: Sanyee Tang <[email-masked]>
Date: Fri, 26 Nov 1993 19:52:00 PST

Archive-name: poetry/commentary/Wang-Guowei

　　　　　　　　　　　　　　　　三三

    宋李希声《诗话》云：“唐人作诗，正以风调高古为主。虽意远语疏，皆为佳作。后人有切近的当、气格凡下者，终使人可憎。①”余谓北宋词亦不妨疏远。若梅溪以下，正所谓切近的当、气格凡下者也。

①　见魏庆之《诗人玉屑》卷十引。

　
　　　　　　　　　　　　　　　　三四

    自竹□〔诧换土旁〕痛贬《草堂诗馀》而推《绝妙好词》①，后人群附和之。不知《草堂》虽有亵诨之作，然佳词恒得十之六七。《绝妙好词》则除张范辛刘诸家外，十之八九，皆极无聊赖之词。古人云：小好小惭，大好大惭②，洵非虚语。

①　朱彝尊《书绝妙好词后》：“词人之作，自《草堂诗馀》盛行，屏去《激楚》《阳阿》，而《巴人》之唱齐进矣。周公谨《绝妙好词》选本虽未尽醇，然中多俊语，方诸《草堂》所录，雅俗殊分。”

②　韩愈《与冯宿论文书》：“时时应事作俗下文字，下笔令人惭。及示人，则以为好。小惭者亦蒙谓之小好，大惭者则必以为大好矣。”
　

　　　　　　　　　　　　　　　　三五

    梅溪、梦窗、玉田、草窗、西麓诸家，词虽不同，然同失之肤浅。虽时代使然，亦其才分有限也。近人弃周鼎而宝康瓠，实难索解。

　　　　　　　　　　　　　　　　三六

    余友沈昕伯自巴黎寄余蝶恋花一阕云：“帘外东风随燕到。春色东来，循我来时道。一霎围场生绿草，归迟却怨春来早。　锦绣一城春水绕。庭院笙歌，行乐多年少。著意来开孤客抱，不知名字闲花鸟。”此词当在晏氏父子间，南宋人不能道也。

-- 散宜生　“人间孤愤最难平，消得几回潮落又潮生？”